Aleksejs Šeršunovs

Aleksejs Šeršunovs (1889—1970) bija Latvijas krievu skolotājs un Tautas Saeimas (1940) deputāts.

Dzīvesgājums
Dzimis 1889. gada 24. februārī Smoļenskas guberņas Belijas apriņķī sīkpilsoņa Grigorija Šeršunova ģimenē.Aleksejs Šeršunovs. — Latvijas krievi

1911. gadā devās uz Rīgu, kur par skolotāju strādāja viņa vecākais brālis Ivans Šeršunovs. 1911. gada beigās Aleksejs Šeršunovs ticis pielaists pārbaudījumam Rīgas Mācību apgabala Pārbaudījumu komitejā, rezultātā 1912. gada janvārī viņš atestēts kā mājskolotājs un viņam piešķirtas tiesības mācīt krievu valodu. No 1912. līdz 1915. gadam strādāja J. Spicinas privātajā sieviešu ģimnāzijā, vienlaicīgi no 1912. līdz 1917. gadam — V. Zaubes četrklasīgajā vīriešu skolā. No 1915. līdz 1917. gadam bija Rīgas Tirdzniecības skolas; 1916.-1917. gadā — R. Gēgera privātās komercskolas un Rīgas Katrīnas skolas skolotājs.

Pirmā pasaules kara laikā A. Šeršunovs evakuējās uz Krieviju. No 1917. līdz 1920. gadam dzīvojis un strādājis Kurskas guberņas Dmitrijevā.

1920. gadā Aleksejs Šeršunovs atgriezies Rīgā. No 1921. gada strādājis par skolotāju Rīgas 4. pamatskolā. 1923. gadā uzņemts Latvijas pavalstniecībā.Valdības Vēstnesis. — 1923.g. 8.jūnijs 1931. gadā kandidējis Saeimas vēlēšanās no Krievu vecticībnieku darba tautas vēlētāju saraksta Rīgas apgabalā un Rīgas pilsētas domes vēlēšanās.Valdības Vēstnesis. — 1931.g. 31.augustsValdības Vēstnesis — 1931.g. 15.aprīlis No 1932. gada — Rīgas 4. krievu pamatskolas pārzinis.Sociāldemokrāts. — 1932.g. 20.aprīlisPilsētu apraksti (1936). — 18.lpp. Piedalījies krievu sabiedriskās dzīves norisēs — bijis “Rīgas Krievu izglītības biedrības” loceklis un piedalījies ikgadējo Krievu kultūras dienu pasākumu organizēšanā un rīkošanā. Bijis “Krievu skolotāju savienības” valdes loceklis.

Pēc Latvijas okupācijas 1940. gadā Šeršunovs nostājies padomju varas atbalstītāju pusē un kļuva par Tautas Saeimas deputātu no Rīgas apgabalaLatvijas darba tautas bloka kandidāti Saeimas vēlēšanās. — Mūsu Īpašums — 1940. — Nr.19 un pēc tam – Latvijas PSR Augstākajā Padomē. 

1941. gadā evakuējās uz Krieviju, kur strādāja par skolotāju Vladimiras apgabalā. 

Pēc atgriešanās Rīgā no 1947. gada decembra bija vecākais pasniedzējs Latvijas Valsts universitātes Vēstures un filoloģijas fakultātes krievu valodas un literatūras katedrā.Rīgas Balss. — 1970.g. 1.jūlijs

Miris 1970. gada 30. jūnijā Rīgā. Apglabāts Rīgas Miķeļa kapos.Aleksejs Šeršunovs — cemety.lv
 Ģimene 
Dzīvesbiedre — Ksenija Šeršunova (dzim. Larionova; 1893, Vitebskas guberņa — 1973, Rīga).Ksenija Šeršunova.- cemety.lv

Vecākais brālis — Ivans Šeršunovs (1881—1970) — skolotājs, Rīgas 6. krievu pamatskolas pārzinis.

 Atsauces 

Kategorija:1889. gadā dzimušie
Kategorija:Tautas Saeimas deputāti
Kategorija:1970. gadā mirušie